En rekke større myrområder ligger i dalen, inkludert de to naturreservatene Ulvåkjølen og Røtkjølen. De sørøstlige delene av dalen ligger innenfor Elverum Finnskog, og er tilknytta den skogfinske kulturen. I nordenden av dalen ligger fjellet Raskiftet (809 moh), som er Elverums høyeste punkt. Riksveg 25 mellom Elverum og Trysil krysser dalen på tvers ved Ulvåstrendene.